Wilhelm Freddies Sex-paralysappeal er et hovedværk i dansk kunst, og et af de vigtigste værker på Nordjyllands Kunstmuseum. Men de andre museer er også vilde med det, så efter en konservering, tager det på tur. Først til Kunstmuseet Arken, hvor det indgår i udstillingen Begærets Triumf. Dernæst drager det videre til Statens Museum for Kunst, hvor det er med i en stor Wilhelm Freddie udstilling. Samme udstilling vises også på Nordjyllands Kunstmuseum fra den 19. juni næste år. Sex-paralysappeal blev udstillet første gang i 1937, og skabte en del postyr. Flere af Wilhelm Freddies værker blev anmeldt til myndighederne for pornografisk virksomhed, og blev derfor konfiskeret af politiet. Wilhelm Freddie blev afhørt, men nægtede at der var tale om pornografi. Han blev dog kendt skyldig i retten og måtte tilbringe 10 dage i brummen.

Opsummering:
Et af kunstmuseets hovedværker har forladt reden for en stund. Det ombejlede værk er udlånt til to museer.